Diari Oficial de la Generalitat Valenciana


Sumari del DOGV 7904, del 26-10-2016 (2016/7944)

RESOLUCIÓ de 3 d'octubre de 2016, de la Conselleria d'Hisenda i Model Econòmic, per la qual s'autoritza una generació de crèdits en el capítol 6 del programa 141.10, Administració de Justícia, de la Conselleria de Justícia, Administració Pública, Reformes Democràtiques i Llibertats públiques, per import de 93.550 euros, a càrrec d'ingressos obtinguts per un contracte de crèdit. Expedient número 07-006/16-096.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7944


Data del document
:   03-10-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'octubre de 2016, de la Conselleria d'Hisenda i Model Econòmic, per la qual s'autoritza una generació de crèdits en el capítol 6 del programa 141.10, Administració de Justícia, de la Conselleria de Justícia, Administració Pública, Reformes Democràtiques i Llibertats públiques, per import de 93.550 euros, a càrrec d'ingressos obtinguts per un contracte de crèdit. Expedient número 07-006/16-096. [2016/7944]  
La Generalitat, a través de la Conselleria de Justícia Administració Pública, Reformes Democràtiques i Llibertades Públiques, ha projectat dur a terme una sèrie d'inversions en actuacions destinades a millorar l'eficiència energètica en les seus judicials de l'Administració de Justícia de la Comunitat Valenciana.  
Per al finançament del projecte i en el marc de la iniciativa «Joint European Support for Sustainable Investment in City Areas» (JESSICA), que es correspon amb una iniciativa de la Comissió Europea, el Banc Europeu d'Inversions i el Banc de Desenvolupament del Consell Europeu, per a proporcionar suport a projectes de regeneració o desenvolupament urbà que estiguen inclosos en un pla integrat, el passat 20 de juny de 2016, la Generalitat i el fons GED JESSICA FIDAE, SL, van subscriure un contracte de crèdit per import màxim de 8.500.000 euros.  
  
El contracte de crèdit preveu un cronograma de les inversions que constitueixen el projecte, i les previstes per a 2016 ascendeixen a un total de 93.550 euros, amb el detall següent:  
  
Actuacions previstes 2016 Imports Totals  
Ciutat de la Justícia de València 40.000,00  
1. Actuacions vinculades a la instal·lació i climatització 40.000,00  
 Instal·lació d'elements d'anàlisi, control i mesura en les instal·lacions. Actualització i millora del sistema de gestió de les instal·lacions. 20.000,00   
 Millora de la il·luminació 20.000,00   
Redacció de projectes i direcció d'obres 37.314,05  
Total 77.314,05  
IVA (21 %) 16.235,95  
Total amb IVA 93.550,00  
  
  
A fi de dur a terme aquestes actuacions, la Conselleria de Justícia, Administració Pública, Reformes Democràtiques i Llibertades Públiques ha proposat generar crèdit en el capítol 6 del programa 141.10, Administració de Justícia, a càrrec dels ingressos que s'obtinguen en disposar del crèdit esmentat en aquest exercici i, considerant que en l'esmentat contracte s'exigeix la imputació separada de despeses per a les transaccions relacionades amb el projecte, la inclusió d'una nova modalitat en la classificació per tipologia de projectes d'inversió, i d'un projecte diferenciat, en l'annex d'inversions del programa.  
A aquest efecte i d'acord amb el que disposa l'article 50 de la Llei 1/2015, d'Hisenda Pública, del Sector Públic Instrumental i Subvencions, i els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos, aplicació 911.00, «Préstecs rebuts a llarg termini d'ens del sector públic», per import de 93.550 euros.  
  
Segon  
S'autoritza generar crèdits en el pressupost de despeses, en l'aplicació 96.56.26.308.63.1, per import de 93.550 euros.  
  
Tercer  
S'autoritza la inclusió, en la classificació per tipologia de projectes d'inversió, d'una nova modalitat codificada com EE «Eficiència Energètica», i la inclusió, en l'annex d'inversions reals del programa 141.10, Administració de Justícia, del projecte EE290 «Eficiència Energètica en Edificis de Justícia».  
  
Quart  
Com a conseqüència de la generació, es modifica la FP3 del programa 141.10 per a incloure-hi les dades relatives a l'aplicació d'ingrés 911.00, que queden establits en els termes següents:  
  
Codi ingrés Origen/Destinació del finançament Cap. Projecte Import (?)  
911.00 Préstecs a l/t rebut d'ens del sector públic. 93.550,00  
 Contracte de crèdit amb GED JESSICA FIDAE, SL, per projectes millora eficiència energètica seus judicials de l'Administració de Justícia de la CV. 6 EE290 93.550,00  
  
  
València, 3 d'octubre de 2016.- El conseller d'Hisenda i Model Econòmic: Vicent Soler i Marco.